**SUSITARIMAS Nr. 2 PRIE 2022-11-07 RANGOS DARBŲ PIRKIMO SUTARTIES NR. AS-2177**

**PIRKIMO NR. 614515**

**2024 m. d. Nr.**

**Klaipėdos rajono savivaldybės administracija**, juridinio asmens kodas188773688, kurios registruota buveinė yra Klaipėdos g. 2, Gargždai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Sigito Karbausko, veikiančio pagal Administracijos nuostatus (toliau – **Užsakovas**), ir UAB „Infes“, juridinio asmens kodas 302947360, kurio registruota buveinė yra Švitrigailos g. 13, 03228, Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Arvydo Markevičiaus, veikiančio pagal įmonės įstatus (toliau – **Rangovas**) ir toliau kartu vadinami Šalimis, o kiekviena atskirai – Šalimi,

***atsižvelgdamos*** į 2022 m. lapkričio 07 d. rangos darbų pirkimo sutartį Nr. AS-2177 „Susisiekimo komunikacijos ir lauko inžineriniai tinklai I-II etapai (statinys 00) bei Baseino pastatas (statinys 01) ir Sporto arenos pastatas (statinys 02)“ Nr. 614515 (toliau – Sutartis) ir

***vadovaudamos:***

1. Lietuvos Respublikos viešųjų pirkimų įstatymo 89 straipsnio 2 dalimi;
2. Papildomų, nenumatytų darbų 2024-03-29 aktu prie 2022-11-07 sutarties Nr. AS-2177;
3. 2024-04-09 pasitarimo protokolu Nr. A6-145 dėl rangos darbų pirkimo sutarties Nr. 614515 „Daugiafunkcio sporto centro Gargžduose, Dariaus ir Girėno g. 4, darbo projekto parengimas ir statyba“ pakeitimo dėl papildomų, nenumatytų darbų;
4. Sutarties 15.5.2 p., numatančiu, kad ,,Pakeitimai gali būti atliekami esant šioms aplinkybėms <...> kai dėl TP ir DP pakeitimo pasikeičia Darbų kiekis (apimtis)“;
5. Sutarties 15.8.4 p., numatančiu, kad „Apskaičiuojant atsisakomų arba įsigyjamų papildomų darbų kainas, taikomi žemiau pateikiami būdai prioritetine tvarka <...> įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Viešųjų pirkimų tarnybos norminiuose administraciniuose aktuose, galiojusiuose galutinio pasiūlymų pateikimo Pirkime dieną, patvirtintas kainodaros nustatymo bei tiesioginių ir netiesioginių išlaidų apskaičiavimo taisykles (net jeigu Sutarties galiojimo metu jos netektų galios), bet ne didesnės, nei Rangovo faktiškai patirtos Išlaidos pagal tas Išlaidas pagrindžiančius trečiųjų asmenų ar kitus dokumentus. Tuo atveju, kai pagal taisykles nurodyta, kad Išlaidos turi būti ir ne didesnės, nei vidutinę rinkos kainą atitinkanti Išlaidų suma, vidutinė rinkos kaina nustatoma įvertinus ne mažiau kaip trijų toje rinkoje esančių ūkio subjektų kainas (jeigu tiek ūkio subjektų yra rinkoje), skelbiamas viešai arba nurodytas tokių ūkio subjektų pateiktuose rašytiniuose pasiūlymuose“,
6. Sutarties 4.11 p., numatančiu, kad „Užsakovas raštu dėl pasikeitusių aplinkybių, kai dėl jų negalima tęsti Darbų ir kai jos tampa žinomos po Sutarties sudarymo, o Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti visų ar dalies Darbų vykdymą, nurodydamas (jeigu įmanoma) sustabdymo trukmę dienomis. Darbų ar jų dalies atlikimo terminas gali būti sustabdomas esant, bet neapsiribojant, šioms aplinkybėms: <...> 4.11.10. bet koks uždelsimas ar sutrikimas dėl atliekamo Sutarties pakeitimo“,

***sudarė šį susitarimą dėl Sutarties pakeitimo (toliau – Susitarimas) ir susitarė***:

1. Atlikti papildomus darbus, kurių vertė (fiksuota kaina) 370 025.00 be PVM, 447 730,25 Eur su PVM. Papildomi darbai nurodyti susitarimo priede 11.1. ;
2. Pakeisti Sutarties 5.1. punktą „Pradinės Sutarties vertė yra 24 200 000,00 (dvidešimt keturi milijonai du šimtai tūkstančių eurų 00 cnt) EUR be PVM. Sutarties kaina, nustatyta viešojo pirkimo metu, yra 29 282 000,00 (dvidešimt devyni milijonai du šimtai aštuoniasdešimt du tūkstančiai eurų 00 cnt) EUR su PVM“ ir jį išdėstyti taip „5.1. Pradinės Sutarties vertė yra 24 570 025,00 (dvidešimt keturi milijonai penki šimtai septyniasdešimt tūkstančių ir dvidešimt penki eurai 00 cnt) EUR be PVM. Sutarties kaina, nustatyta viešojo pirkimo metu, yra 29 729 730,25 (dvidešimt devyni milijonai septyni šimtai dvidešimt devyni tūkstančiai septyni šimtai trisdešimt eurų 25 cnt) EUR su PVM“
3. Šiame susitarime nurodytų papildomų darbų atlikimo terminas: 1 mėn. nuo šio Susitarimo pasirašymo dienos.
4. Tol, kol neatlikti šiame susitarime nurodyti papildomi darbai, negali būti atliekami ši Sutartyje numatyti Darbai: baseino vonios ir sūkurinės vonios (jacuzzi) lyginimo darbai, hidroizoliacijos įrengimo darbai, plytelių įrengimo darbai, jėgos ir valdymo skydų įrengimo darbai ir visi paskesni Darbai, todėl šiame punkte išvardinti Sutartyje numatyti Darbai yra sustabdomi iki tol, kol bus atlikti papildomi darbai.
5. Šis Susitarimas įsigalioja nuo jo pasirašymo dienos ir yra neatskiriama Sutarties dalis.
6. Visos kitos šiame Susitarime nenurodytos sąlygos galioja kaip nurodyta 2022-11-07 rangos darbų pirkimo sutartyje Nr. AS-2177;
7. Šis Susitarimas sudarytas dviem vienodą juridinę galią turinčiais egzemplioriais, po vieną kiekvienai Šaliai.
8. Susitarimo priedai:
   1. 2024-03-29 Papildomų, nenumatytų darbų aktas prie sutarties 2022-11-07 Nr. AS-2177, 1 egz., 10 lapų ;
   2. 2024-04-09 pasitarimo protokolas Nr. A6-145 dėl rangos darbų pirkimo sutarties Nr. 614515 „Daugiafunkcio sporto centro Gargžduose, Dariaus ir Girėno g. 4, darbo projekto parengimas ir statyba“ pakeitimo dėl papildomų, nenumatytų darbų, 1 egz., 16 lapų.

**Užsakovo vardu Rangovo vardu**

|  |  |  |  |
| --- | --- | --- | --- |
| **Klaipėdos rajono savivaldybės administracija**  Klaipėdos g.2, LT-96130 Gargždai  Kodas 188773688  A. s. Nr. LT14 4010 0402 0031 4539  AB Luminor bankas  Banko kodas 40100  Tel. (8 46) 21 11 16  El. paštas: savivaldybe@klaipedos-r.lt |  | **UAB „Infes”**  Švitrigailos g. 13, LT-03228 Vilnius  Juridinio asmens kodas 302947360  PVM mok. k. LT100007393212  Tel. +37052313209  El. paštas: info@infes.lt  A.s. Nr. LT344010042403939421  Luminor Bank, b. k. 40100 |  |
| Administracijos direktorius  Sigitas Karbauskas |  | Generalinis direktorius  Arvydas Markevičius |  |
| \_\_\_\_\_\_\_\_\_\_\_\_\_\_\_\_\_\_\_\_\_\_  *(Parašas)* |  | \_\_\_\_\_\_\_\_\_\_\_\_\_\_\_\_\_\_\_\_\_\_  *(Parašas)* |  |